CELEX: 32020R1666
Language: et
Date: 2020-11-10 00:00:00
Title: Komisjoni määrus (EL) 2020/1666, 10. november 2020, millega muudetakse Euroopa Parlamendi ja nõukogu määrust (EÜ) nr 2003/2003 väetiste kohta, et lisada I lisasse uus EÜ väetiseliik (EMPs kohaldatav tekst)

11.11.2020   
               
               
                  ET
               
               
                  Euroopa Liidu Teataja
               
               
                  L 377/3
               
            
         KOMISJONI MÄÄRUS (EL) 2020/1666,
         10. november 2020,
         millega muudetakse Euroopa Parlamendi ja nõukogu määrust (EÜ) nr 2003/2003 väetiste kohta, et lisada I lisasse uus EÜ väetiseliik
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 13. oktoobri 2003. aasta määrust (EÜ) nr 2003/2003 väetiste kohta, (1) eriti selle artikli 31 lõiget 1,
         ning arvestades järgmist:
         
                     (1)
                  
                  
                     Iminodimerevaikhappe kaltsiumkelaadi (edaspidi „Ca-IDHA“) tootja on esitanud komisjonile Poola ametiasutuste kaudu taotluse lisada Ca-IDHA uue kandena määruse (EÜ) nr 2003/2003 I lisasse. Ca-IDHA on välja töötatud vastusena aiandussektorist pärinevatele palvetele töötada välja alternatiivid olemasolevatele kaltsiumiallikatele, millega lehti töödeldes võivad teatud kasutustingimustes tekkida lehekahjustused.
                  
               
                     (2)
                  
                  
                     Ca-IDHA vastab määruse (EÜ) nr 2003/2003 artiklis 14 sätestatud nõuetele. Seepärast tuleks see lisada kõnealuse määruse I lisas esitatud EÜ väetiseliikide nimekirja.
                  
               
                     (3)
                  
                  
                     Seepärast tuleks määrust (EÜ) nr 2003/2003 vastavalt muuta.
                  
               
                     (4)
                  
                  
                     Käesoleva määrusega ette nähtud meede on kooskõlas määruse (EÜ) nr 2003/2003 artikli 32 alusel asutatud komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 2003/2003 I lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 10. november 2020
            
               
                  Komisjoni nimel
               
               
                  eesistuja
               
               Ursula VON DER LEYEN
            
         
         
            (1)  ELT L 304, 21.11.2003, lk 1.
      
      
         
            LISA
            Määruse (EÜ) nr 2003/2003 I lisa tabelisse D lisatakse rida 2.3:
            
               
                           „2.3
                        
                        
                           Iminodimerevaikhappe kaltsiumkelaat
                        
                        
                           Keemiline toode, mis sisaldab põhikomponendina iminodimerevaikhappe kaltsiumkelaati ja millele ei ole lisatud loomseid ega taimseid orgaanilisi toitaineid
                        
                        
                           9 % CaO
                           Iminodimerevaikhappega (IDHA) kelaaditud kaltsium, väljendatuna vees lahustuva CaO-na
                        
                        
                            
                        
                        
                           Iminodimerevaikhappega (IDHA) kelaaditud kaltsium, väljendatuna vees lahustuva CaO-na“